text: ЕП прие резолюция, с която защити свободата на словото у нас -
  HomeНовиниБългарияЕП прие резолюция, с която защити свободата на словото у нас
  ЕП прие резолюцията за принципите на правовата държава и основните права в България, в която наред с другото се изтъква, че защитата на журналистите е от жизненоважен интерес за обществото. Решително са осъдени случаите, в които критични към правителството журналисти са станали обект на клеветнически кампании. Българските власти са призовани да възпрепятстват тези недемократични практики, да защитават журналистите и тяхната независимост, съобщава сайтът на СБЖ.
  Резолюцията беше одобрена при гласуването в пленарната зала на ЕП в Брюксел с 358 гласа "за", 277 "против" и 56 "въздържал се". Одобрението ѝ е важен знак и към българското общество, и към всички европейски граждани – че по отношение базисните принципи на демокрацията компромиси и особено нарушения са недопустими.
  Резолюцията на Европейския парламент относно принципите на правовата държава и основните права в България обхваща и всички други проблемни сфери в нашия живот – корпуцията във високите етажи на властта, недостатъчният контрол над изразходването на европейски средства, състоянието на съдебната система и прокуратурата, полицейското насилие, опитите за конституционна реформа и промените в изборния закон по-малко от година преди следващите избори, нашумелите скандални запаси с предполагаемия глас на премиера Бойко Борисов, нарушенията на правата на малцинствата и т.н.